b'\n_START_ARTICLE_\nVartojimo naudos vir\xc5\xa1ijimas\n_START_PARAGRAPH_\nVartojimo naudos vir\xc5\xa1ijimas\xc2\xa0\xe2\x80\x93 skirtumas tarp kainos, kuri\xc4\x85 vartotojas planuoja ir koki\xc4\x85 i\xc5\xa1 tikro turi mok\xc4\x97ti; jis nurodo, kiek prek\xc4\x97 ar paslauga dar gali brangti ir dar bus perkama._NEWLINE_Pagal ma\xc5\xbe\xc4\x97jan\xc4\x8dio naudingumo taisykl\xc4\x99 did\xc4\x97jant vartojimui dar viena tokia pati g\xc4\x97ryb\xc4\x97 duos vis ma\xc5\xbeesn\xc4\x99 naud\xc4\x85. D\xc4\x97l to vartotojas link\xc4\x99s u\xc5\xbe tolesnes g\xc4\x97rybes mok\xc4\x97ti ma\xc5\xbeiau, kol jo mokama suma susilygins su rinkos kaina. Skirtumas tarp g\xc4\x97rybi\xc5\xb3 suteikiamos naudos ir rinkos kainos yra vartojimo naudos vir\xc5\xa1ijimas.\n_START_SECTION_\nPavyzdys\n_START_PARAGRAPH_\nVartotojas u\xc5\xbe pirm\xc4\x85 ananas\xc4\x85 pasiry\xc5\xbe\xc4\x99s sumok\xc4\x97ti 10 Lt. Kai jau patenkino dal\xc4\xaf savo poreiki\xc5\xb3, u\xc5\xbe antr\xc4\x85 ananas\xc4\x85 pasiry\xc5\xbe\xc4\x99s sumok\xc4\x97ti tik 8 Lt, u\xc5\xbe dar kit\xc4\x85 tik 6 Lt. Bet rinkos kaina vienoda, ir vartotojas u\xc5\xbe visus ananasus moka tiek pat. Jei ananaso kaina yra 3 Lt, tai pirk\xc4\x97jas sumok\xc4\x97s 3 Lt u\xc5\xbe kiekvien\xc4\x85 vienet\xc4\x85. Penkto ananaso jau nepirks, nes u\xc5\xbe j\xc4\xaf pasiry\xc5\xbe\xc4\x99s sumok\xc4\x97ti tik 2 Lt, o tokia kaina yra ma\xc5\xbeesn\xc4\x97 u\xc5\xbe rinkos kain\xc4\x85. Kitaip tariant, rinkos kaina yra auk\xc5\xa1tesn\xc4\x97, negu vartotojas tikisi i\xc5\xa1 jos naudos. Vartotojo pirkim\xc4\x85 parodo tokia lentel\xc4\x97:_NEWLINE__NEWLINE_  Ananaso   Pasiry\xc5\xbe\xc4\x99s     Kaina    Vartojimo _NEWLINE_  eil.nr.    sumok\xc4\x97ti            naudos vir\xc5\xa1ijimas_NEWLINE_--------------------------------------------_NEWLINE_     1         10 Lt.       3 Lt.      7 Lt._NEWLINE_     2          8 Lt.       3 Lt.      5 Lt._NEWLINE_     3          6 Lt.       3 Lt.      3 Lt._NEWLINE_     4          4 Lt.       3 Lt.      1 Lt._NEWLINE_--------------------------------------------_NEWLINE_               28 Lt.      12 Lt.     16 Lt._NEWLINE_Vartotojui pirmas ananasas dav\xc4\x97 10 Lt naudos, o sumok\xc4\x97jo 3 Lt, taigi gavo 7 Lt papildomos naudos (pelno). Pirkdamas 4 ananasus, vartotojas gavo naudos u\xc5\xbe 16 Lt. Kiekvienas tolesnis ananasas ne\xc5\xa1\xc4\x97 vis ma\xc5\xbeesn\xc4\x99 naud\xc4\x85, kol galiausiai pirk\xc4\x97jas juos nustojo pirkti.'